सड़कों पर उतरे 5 लाख लोग, प्रदर्शनकारियों का साथ दिया तो पुलिस चीफ बर्खास्त
; Israel Prime Minister Benjamin Netanyahu Judicial Reforms Bill Protest Latest News. इजराइल के प्रधानमंत्री नेतन्याहू की सरकार के खिलाफ शनिवार को करीब 5 लाख लोग सड़कों पर उतरे। इसे इजराइल के इतिहास में अब तक का सबसे बड़ा प्रदर्शन बताया जा रहा है।
इजराइल के प्रधानमंत्री नेतन्याहू की सरकार के खिलाफ शनिवार को करीब 5 लाख लोग सड़कों पर उतरे। इसे इजराइल के इतिहास में अब तक का सबसे बड़ा प्रदर्शन बताया जा रहा है। ये लोग नेतन्याहू के उस बिल का विरोध कर रहे हैं जिसमें सुप्रीम कोर्ट की शक्तियों को कम किया गया है।
द टाइम्स ऑफ इजराइल की रिपोर्ट के मुताबिक केवल इजराइल की राजधानी तेल अवीव में 2 लाख लोग प्रदर्शन के लिए जमा हुए थे। प्रदर्शनकारियों ने चेतावनी दी है कि अगर सरकार सुप्रीम कोर्ट पर अपने फैसले को वापस नहीं लेती है तो गुरुवार के दिन ये प्रदर्शन और तेज हो जाएंगे।
तेल अवीव के पुलिस चीफ भी प्रदर्शनकारियों में शामिल
इजराइल में केवल आम लोग ही नहीं बल्कि बड़े पदों पर बैठे पुलिस अधिकारी और बिजनेसमैन भी सरकार के फैसले का विरोध कर रहे हैं। शनिवार को हुए प्रोटेस्ट में तेल अवीव के पुलिस चीफ एमिशाई अशेद ने शामिल होकर सरकार को झटका दे दिया। जैसे ही अशेद प्रदर्शन में शामिल होने पहुंचे तो तालियों की गड़गड़ाहट के बीच उनका स्वागत किया गया। हालांकि इसके बाद उन्हें पद से हटाकर कहीं और ट्रांसफर कर दिया गया।
अब 4 प्वाइंट्स में जानें ये प्रदर्शन हो क्यों रहे हैं...
अब 5 तस्वीरों में इजराइल के प्रदर्शन को देखें...
नेतन्याहू के बर्लिन दौरे को डिस्टर्ब करेंगे प्रदर्शनकारी
इजराइल में प्रदर्शनकारी सरकार से बिल वापस लेने का दबाव डालने का कोई मौका नहीं छोड़ रहे हैं। अब उन्होंने फैसला किया है कि सरकार नहीं मानती है तो वो बुधवार को प्रधानमंत्री बेंजामिन नेतन्याहू के जर्मनी दौरे पर डिस्टर्ब करेंगे। उनका प्लेन को टेक ऑफ करने से रोकने की कोशिश करेंगे।
प्रदर्शनकारियों ने नेतन्याहू के रोम के दौरे पर भी ऐसा किया था। सभी ने एयरपोर्ट पर जाने वाले रास्ते में गाड़ियों को लगा दिया था। जिससे नेतन्याहू को चोपर की मदद से एयरपोर्ट तरक पहुंचना पड़ा था।
सरकार के समर्थकों ने प्रदर्शनकारियों पर अंडे फेंके
शनिवार को हुए प्रदर्शन में सरकार का समर्थन करने वाले लोगों ने प्रदर्शनकारियों पर अंडे फेंके। जिसके बाद पुलिस ने हदेरा इलाके से दो लोगों को पूछताछ के लिए हिरासत में लिया है।
वहीं तीन प्रदर्शनकारियों पर भी तेल अवीव में हाइवे को ब्लॉक करने के आरोप में पकड़ा गया। प्रदर्शनकारियों पर इस तरह की कार्रवाई के बाद रास्ते को फिर से खुलवा दिया गया।
एयरफोर्स का नेतन्याहू विरोधी पायलट बर्खास्त
सोमवार को नेतन्याहू के विवादित बिल का विरोध करने पर इजराइल की एयरफोर्स के पायलट को बर्खास्त कर दिया गया था। ‘टाइम्स ऑफ इजराइल’ की शुक्रवार को जारी रिपोर्ट में सीनियर पायलट के टर्मिनेशन की जानकारी दी गई थी।​​​​​​
इजराइली एयर फोर्स के रिजर्व पायलट्स ने भी सरकार का विरोध करते हुए स्पेशल ट्रेनिंग में हिस्सा लेने से इनकार कर दिया था। कुल 40 में से 37 रिजर्व पायलट्स ने कहा था कि वो ट्रेनिंग के बजाय ज्यूडिशियल रिफॉर्म्स के विरोध में होने वाले प्रदर्शनों में हिस्सा लेंगे। 